ঘূর্ণিঝড় নিলোফার
অত্যন্ত তীব্র ঘূর্ণিঝড় নিলোফার, আরব সাগর থেকে তৃতীয় শক্তিশালী ঘূর্ণিঝড় হিসেবে আবির্ভূত হয়েছিল। ২০১৪ সালের অক্টোবরের শেষের দিকে ঝড়টির বাতাসের সবোর্চ্চ গতিবেগ ছিল আনুমানিক ২০৫ কিমি/ঘন্টা (১২৫ মাইল) এবং ২১৫ কিমি/ঘন্টা (১৩০ মাইল) এর মধ্যে। ভারতের আবহাওয়া বিভাগ (IMD) এর নাম দিয়েছিল নীলোফার; নামটি শাপলা ফুলকে বোঝায়, ঝড়ের নামটি পাকিস্তান প্রস্তাব করে। ঝড়ের পশ্চিম প্রান্তে তিব্রতার কারণে উত্তর-পূর্ব ওমানে আকস্মিক বন্যা দেখা দেয় এবং এতে চারজন নিহত হয়। ভারত ও আরব উপদ্বীপের মধ্যবর্তী নিম্নচাপ এলাকা থেকে নিলোফারের উৎপত্তি। এটি ২৫ অক্টোবর এটি নিম্নচাপে রুপ নেয় এবং অনুকূল পরিস্থিতিতেই একটি এলাকার মধ্য দিয়ে সাধারণত উত্তর দিকে চলে যায়। এটি ২৬ অক্টোবর পরিস্থিতির কারণে দ্রুত সংগঠিত হয়ে একটি তীব্র ঘূর্ণিঝড়ে রুপ নেয়। নিলোফার একটি সু-সংজ্ঞায়িত চোখ এবং কাঠামো তৈরি করে, ২৮ অক্টোবর সর্বোচ্চ তীব্র হয়ে ওঠে। সেই সময়ে, নিলোফার পশ্চিম ভারতে ভূমি স্পর্শ করবে বলে আশা করা হয়েছিল, এতে সবোর্চ্চ সতর্কতা এবং প্রস্তুতির জন্য অনুরোধ করা হয়। যাইহোক, উচ্চ বায়ুশিয়ারের কারণে ঝড়টি দ্রুত দুর্বল হয়ে পড়ে এবং নিলোফার ভারতের গুজরাত রাজ্যের কাছে ৩১ অক্টোবর অপেক্ষাকৃত দুর্বল নিম্নচাপে পরিণত হয়।